ועדת הכנסת, כנסת 25, פרוטוקול מספר 16, 2023-02-12 00:00

אופיר כץ: בוקר טוב

אופיר כץ:  אני מתכבד לפתוח את ישיבת ועדת הכנסת

אופיר כץ:  היום יום ראשון, כ"א בשבט התשפ"ג, 12 בפברואר 2023

אופיר כץ:  לפני שנתחיל בדיון אני רוצה להשתתף בצער המשפחות על הפיגוע הנוסף הנורא שחווינו ביום שישי

אופיר כץ:  שלושה נרצחו, מתוכם שני ילדים קטנים, תמימים, שכל חטאם הוא שהם ילדים יהודים

אופיר כץ:  כשפורסמו התמונות שלהם, באמת תמונות של שני מלאכים קטנים, זה קרע לב של כל אזרח במדינת ישראל

אופיר כץ:  אשר מנחם פלאי בן שמונה סך הכול, יעקב ישראל פלאי בן שש, אלתר שלמה לנדרמן בן 20

אופיר כץ:  השם ייקום דמם

אופיר כץ:       יש לנו עסק עם  טרור רע, אכזרי, שרוצח ילדים, ועם טרור חייבים להגיב ביד קשה ובנחישות ובעוצמה

אופיר כץ:  לא ייתכן שאנחנו נחיה במציאות שאין להם פחד לטבוח בנו

אופיר כץ:  זה פשוט בלתי נתפס ואנחנו לא יכולים להשלים עם המציאות הזאת

אופיר כץ:  מעבר לצעדים של גורמי הביטחון, של הממשלה כאן מבחינת הכנסת, היום תאושר בוועדת שרים בקריאה טרומית ותגיע ביום רביעי הצעת חוק של חנוך מילביצקי על גירוש משפחות מחבלים, והגיע הזמן שאותו ייעוץ משפטי יתחיל לחשוב לא רק על זכויות אדם

אופיר כץ:  מדברים איתי על זכויות אדם, אנחנו לא מדברים פה על אנשים

אופיר כץ:  מי שרוצח ילדים, אי אפשר להגדיר אותו כבן-אדם

אופיר כץ:  אימא ששמחה שהבן שלה הלך לעשות פיגוע והוא מת על הדרך והיא שמחה, אי אפשר להגדיר אותה בן-אדם

אופיר כץ:  צריך להתחיל לחשוב פה על אזרחי ישראל שילכו ויחיו בביטחון ולראות איך מוצאים את הדרכים כן לאפשר את החוקים, כי אנחנו צריכים את ההרתעה הזאת

אופיר כץ:  בלי ההרתעה ימשיך להיות להם הביטחון לעשות את הפיגועים האלה

אופיר כץ:        השבוע גם נעביר בקריאה שנייה ושלישית את החוק לשלילת אזרחות של מחבלים והגירוש שלהם מפה

אופיר כץ:  אין לנו מספיק הרתעה, ואנחנו צריכים להתחיל לפעול ולהביא תוכניות, אם זה בחקיקה, אם זה גורמי הביטחון, כל מי שצריך, להרתיע את המחבלים האלה

אופיר כץ:  כרגע אין להם שום פחד לבוא ולעשות את הפיגועים

אופיר כץ:       אם מישהו רוצה להתייחס לפני שנעבור לדיון, אפשר

אופיר כץ:  בבקשה, חבר הכנסת אזולאי

ינון אזולאי: אני מכיר את משפחת פלאי, את השורש של המשפחה

ינון אזולאי:  משפחה מיוחדת, משפחה של חסד, מכירים אותם

ינון אזולאי:  וגם בחור בגיל 20 שהתחתן רק לפני ארבעה חודשים

ינון אזולאי:  נסע עם אשתו, כל חטאו היה שהוא נסע לשבת להורים של אשתו

ינון אזולאי:       מספרים שאותו אדם לוקה בנפשו, לא לוקה בנפשו

ינון אזולאי:  מי שלוקה בנפשו לא ממתין ובוחר בדיוק את התחנה, את העיתוי, את הרגע המדויק

ינון אזולאי:  לא מתקבל על הדעת

ינון אזולאי:  כמו שאמרת, אנחנו דואגים אולי יש להם משפחות, אז לשלול להם או לגרש אותם, אלה הילדים שלהם

ינון אזולאי:  כל עוד שהילדים שלנו חיים בפחד, כל עוד שהילדים שלנו נמצאים בחרדה במדינה שלנו, שאין עליה עוררין, הם צריכים לחיות בפחד, הם צריכים לחיות בחרדה

ינון אזולאי:  אין להם זכות קיום במקום הזה

ינון אזולאי:  מי שיצא לרצוח שידע, הוא יצא לרצוח גם את בני משפחתו

ינון אזולאי:  רצח כלכלי, רצח נפשי, אותנו זה לא מעניין, כי בסופו של דבר הוא פגע בהם ולא אנחנו פגענו בהם

ינון אזולאי:  זו אמירה שצריכה להיות

ינון אזולאי:  די לרחמנות הזאת

ינון אזולאי:  אנחנו מדינה, ויהודים רחמנים בני רחמנים, אבל אנחנו בסופו של דבר מרחמים על האכזרים, וסופנו עלול חס ושלום להתאכזר לרחמנים

ינון אזולאי:  הגיע הזמן שנעשה לזה סוף, הגיע הזמן שגם ילדיהם יסבלו ולא רק ילדינו

ינון אזולאי:  אתמול אמרו שהיה ירי טפטוף מעזה במהלך השבת ובצאת השבת, והבן שלי הלך לישון בממ"ד

ינון אזולאי:  אם הילד שלי בחרדה באשדוד, אין שום סיבה שבעיסוויה או בכל מקום אחר, או בירושלים ובכל מקום אחר, שהילדים שלהם ילכו לישון בשקט

ינון אזולאי:  כל עוד שהילדים שלנו לא בשקט, לא הם ולא משפחותיהם ולא הילדים שלהם יהיו בשקט

אופיר כץ: תודה

אופיר כץ:  חברת הכנסת שרון ניר, בבקשה

שרון ניר: בוקר עצוב, אחרי שבת עצובה מאוד

שרון ניר:  אדוני היושב-ראש, אני מדברת בכאב גדול

שרון ניר:  קודם כל אני רוצה למסור תנחומים למשפחות

שרון ניר:  שלושה נרצחים על לא עוול בכפם שרצח מחבל מתועב שיצא למסע רצח מקומם ואכזרי במיוחד

שרון ניר:  אני מנסה לחשוב איזה בר דעת ובן אנוש מסוגל לעשות דבר כזה מקומם, וזה פשוט מחלחל

שרון ניר:       אדוני היושב-ראש, דווקא בגלל שקיבלנו תזכורת ביום שישי האחרון מי הוא האויב האמיתי שלנו, כאן בוועד הבית הזה שנקרא ועדת הכנסת יש לי ציפייה גדולה ממך שאנחנו רגע ניקח את עצמנו, נחשוב רגע מחדש על סדר העדיפות הלאומי ומה נכון לשים בראש סדר העדיפויות

שרון ניר:  חלק מהדברים אתה גם הזכרת, אבל זו שעה שבאמת אנחנו צריכים לשאול את עצמנו מה צריך להיות בסדר העדיפות הלאומי

שרון ניר:  אני מסתכלת על האג'נדה עכשיו ואל מול הדברים שבאמת מקוממים אותי, שזה נושא ביטחון ונושא כלכלה, ואלה נושאים שבאמת הציפייה של כולם מאתנו להתעסק באויב האמיתי אל מול הוועדה שהתכנסה פה לפני כשעה וחצי

שרון ניר:  בואו נעשה חושבים, בואו נעשה רגע חישוב מסלול מחדש במה צריך להתעסק הבית הזה  ולמה הממשלה הזאת נדרשת בימים הכואבים האלה

שרון ניר:  ועוד לא התחלנו את הרמדאן

שרון ניר:  זה המסר המרכזי שאני מבקשת להעביר לך, כי אני יודעת שפיך ולבך שווים בנושא הזה, ואני מבקשת להגיד את זה כבר בפתח הדברים

אופיר כץ: תודה

אופיר כץ:  חבר הכנסת ביסמוט

בועז ביסמוט: רק להזכיר שבעולם מאז היווסדו יש טוב ויש רע, והטרור נכנס לקטגוריה של רע

בועז ביסמוט:  למה אני אומר את זה? כי אתמול צפיתי במהדורות החדשות כאן בישראל שבהן מדברים על הטירוף, מחלת נפש אולי של המפגע

בועז ביסמוט:  נער הייתי וגם זקנתי, ופיגועי טרור היו הרבה וגם כיסיתי כאלה כעיתונאי לפני שהייתי חבר כנסת

בועז ביסמוט:  אני זוכר בצרפת, למשל, לפני 10 שנים בערך, הייתה תקופה של פיגועים, גם מפגעים בודדים כאלה, ותמיד מהר מאוד ידעו לספר שהם מטורפים

בועז ביסמוט:  מטורף עשה כך, מטורף עשה כך

בועז ביסמוט:  מדהים שתמיד זו הדרך היחידה של המטורף להביע את הטירוף שלו, על ידי זה שהוא בא ורוצח, במקרה יהודים

בועז ביסמוט:  אבל מה שלי מפריע זה אותם אלה שמציינים שהפעולה שהייתה כאשר ראינו את שלושת הקרבנות ושני ילדים תמימים הייתה פעולה הרואית, כאשר אנשים צוהלים ומחלקים עוגות, אז אני שואל אם גם אלה מטורפים

בועז ביסמוט:  אנחנו מוקפים בעשרות אלפים ומאות אלפים מטורפים

בועז ביסמוט:       אני רוצה להגיד דבר מאוד מאוד חשוב ביום הזה, כי סוף שבוע מאוד קשה עבר עלינו

בועז ביסמוט:  קודם כל, הפטליזם הזה של הטרור

בועז ביסמוט:  טרור לא צריך סיבה כדי להרוג יהודים

בועז ביסמוט:  פיגוע טרור ראשון נגד יהודים ביישוב הישן ב-1851, הרב צורף מסתובב פה בשכונה בירושלים

בועז ביסמוט:  מי אז חשב על מדינת ישראל? היא הייתה רחוקה בכלל מלקום

בועז ביסמוט:  זאת אומרת שזו בכלל הנוכחות שלך כיהודי כאן

בועז ביסמוט:  ואני חושב על שני הילדים האלה בתחנת האוטובוס, ועכשיו אני אכנס לראש של הטרוריסט, וזה קשה כי אנחנו לא מתוכנתים כך

בועז ביסמוט:  ואתה אומר לעצמך, להסתכל על שני המלאכים האלה ועל כל מי שעמד וחיכה שם, ואלה גם אנשים שמחכים לאוטובוס ביום שישי בערב, זאת אומרת שהם לא לוקחים מונית, גם החיים שלהם לא הכי קלים בעולם, בלשון המעטה

בועז ביסמוט:  ולטרוריסט הזה אין שום בעיה, הרצון שלו להרוג יותר חשוב מכל דבר אחר

בועז ביסמוט:  כמה שנאה

בועז ביסמוט:  והשנאה זה לא כי עשינו שום דבר, כי לפעמים אתה מסתכל במראה ואומר: אולי אני כיהודי או כישראלי עשיתי משהו רע

בועז ביסמוט:  ואז אני רואה שבשבוע החולף היה הילד החמוד בטורקיה, ילד מוסלמי, שישראל הצילה

בועז ביסמוט:  מי כמוך יודע, כבוד היושב-ראש, עד כמה ישראל רצתה לפעול בסוריה, וחלק מאתנו שתמכו בזה, ואני בראשם, כמה חטפנו

בועז ביסמוט:  כי מה לעשות, יש כאלה שאמרו לא להגן על אויב

בועז ביסמוט:  ואני אומר: אין אויב כאשר יש רעידת אדמה, אנחנו הומניטריים ותו לא

בועז ביסמוט:  ולהבין עד כמה אנחנו לא מדברים באותה שפה, וזה כל כך מסתכל

בועז ביסמוט:       מילה אחת לידידתי שדיברה על אולי לעצור

בועז ביסמוט:  זה בדיוק מה שאויבינו רוצים

בועז ביסמוט:  אויבינו רוצים בדיוק למנוע מאתנו להמשיך בשגרת חיינו, מה לעשות, וחלק מעבודה של מדינה זה להתקדם

בועז ביסמוט:  אני מסכים איתך שדברים צריכים להיעשות בצורה הכי נכונה ומנומסת

בועז ביסמוט:  הלוואי שכל העם יעשה דברים יד ביד

בועז ביסמוט:  לעתים יש מחלוקות, ושמחלוקות יהיו בנועם

בועז ביסמוט:  אבל האירוע המחריד הזה של יום שישי, והיו ולצערי אף גם יהיו, מחייב אותנו לזכור שאנחנו עם אחד

בועז ביסמוט:  תודה רבה

אופיר כץ: תודה

אופיר כץ:  תכף יהיה לנו זמן להתווכח ולריב על שינוי התקנון

אופיר כץ:  כרגע אני מאפשר סבב להתייחס לפיגוע שהיה ביום שישי, ואחרי זה נריב, בסדר? בבקשה, חבר הכנסת ולדימיר בליאק

ולדימיר בליאק: תודה רבה, אדוני היושב-ראש

ולדימיר בליאק:  אני חייב להגיד שראיתי אתמול את התמונות של שני ילדים רכים שנרצחו באכזריות ביום שישי, והיה לי קשה להירדם

ולדימיר בליאק:  אני מסכים איתך שאנחנו צריכים לעשות הכול כדי לקטוע את רצף הפיגועים הזה

ולדימיר בליאק:  קודם כל, זו אחריות משותפת שלנו כחברי כנסת ואחריות של הממשלה

ולדימיר בליאק:  אבל מאוד צרם לי הבוקר כששאלו שר בממשלה, שר המורשת אם אני לא טועה, אני כבר מתבלבל בין כל השרים שמיניתם, למה מדינת ישראל לא הגיבה אתמול על ירי הרקטה לעבר עוטף עזה, הוא אמר: לא עכשיו, פרה-פרה, אנחנו קודם צריכים להעביר את הרפורמה המשפטית

ולדימיר בליאק:  זו אמירה מזעזעת, שיכול להיות שמשקפת את סדר העדיפויות האווילי של הממשלה הזאת

ולדימיר בליאק:  קודם הרפורמה המשפטית, ההפיכה המשפטית, ואחר כך המאבק בטרור

אופיר כץ: אתם לא מסוגלים להקדיש 10 דקות של הדיון על הפיגוע, אתם לא מסוגלים בלי להכניס את הפוליטיקה ואת הרפורמה ואת כל השטויות האלה

אופיר כץ:  תסיים, בבקשה

אופיר כץ:  אתם לא מסוגלים, בבקשה

ולדימיר בליאק: למה אתה קורא לזה שטויות?     

אופיר כץ: כי זה שטותי לעומת מה שאנחנו חווים עכשיו ברחובות

אופיר כץ:  זה שטותי

אופיר כץ:  עכשיו הביקורת, שאתה מנסה להכניס פוליטיקה לתוך השיח שהחרגתי אותו מהדיון, לא מתאים לך

ולדימיר בליאק: אדוני היקר, אתה לא תקרא לדבריי שטויות

ולדימיר בליאק:  אני מכבד אותך, בבקשה תכבד גם אותי

אופיר כץ: לא מתאים לך, ולדימיר

ולדימיר בליאק: תכבד גם אותי, ואם אתה צריך לקרוא לסדר, זה הזמן לקרוא לסדר את השרים הפיקטיביים שלכם

ולדימיר בליאק:  תודה רבה

אופיר כץ: חבר הכנסת עמית הלוי, בבקשה

אופיר כץ:  חבל שגם בחצי השעה הזאת שאני מקדיש, אתה מכניס אותנו לזירה הזאת שאנחנו לא רוצים

ולדימיר בליאק: אל תטיף לי מוסר

עמית הלוי: תודה, אדוני היושב-ראש

עמית הלוי:  אני חושב שכמחוקקים התמונות המזעזעות שצריכות לזעזע אותנו הן לא רק התמונות מאתמול, ולדימיר, אלא התמונות של בתי הספר במזרח ירושלים, שמחנכים לרצח יהודים, התמונות של מחלקי הסוכריות אחרי אירועים מהסוג הזה

עמית הלוי:  העובדה שהתשתית הכלכלית של הרוצחים הללו נשארת כסדרה וכתקנה, שעושים איזה איטום קטן

עמית הלוי:  כלומר, כל מה שנוגע לתשתיות הביטחון האישי של אזרחי ישראל, שזאת החובה הבסיסית שלנו כמדינה, הבסיסית והראשונית, להבטיח את שלומם של אזרחי ישראל – כל התשתיות הרקובות הללו לא מטופלות כמו שצריך

עמית הלוי:  ואני יודע שיושב-ראש הוועדה ואנחנו בדיונים מאוד אינטנסיביים גם לגבי חוק האזרחות שהזכרת השבוע, ואני מקווה שיתווספו לחוק הזה עוד שורה של חוקים שייתנו מענה לתשתיות

עמית הלוי:  לא בטוח שהמענה הזה ישפיע מיד

עמית הלוי:  כך זה דרכן של תשתיות

עמית הלוי:  אבל לטווח ארוך, אם אנחנו נחסל את תשתיות הטרור, אז גם הטרור ימוגר לאט לאט מחיינו, ואני חושב שזאת החובה המרכזית שלנו היום

עמית הלוי:  תודה

אופיר כץ: תודה

אופיר כץ:  בבקשה, חבר הכנסת קרויזר

יצחק קרויזר: תודה רבה, אדוני היושב-ראש

יצחק קרויזר:  באמת סוף שבוע מחריד עבר על כולנו, מימין ומשמאל, על כלל אזרחי מדינת ישראל, ואני מניח שעל כל מי שצפה וממש רעד לנוכח התמונות של שני האחים המתוקים האלה שנקברים זה לצד זה, והלב נקרע

יצחק קרויזר:  יש עלינו חובה לעשות ככל יכולתנו למגר את הטרור הזה

יצחק קרויזר:  הרצח של יהודים על ידי מוסלמים לא התחיל בשבוע שעבר

יצחק קרויזר:  כבר מאות שנים שיהודים נרצחים על ידי מוסלמים בעילה כזאת או אחרת

יצחק קרויזר:  אני רוצה מכאן לחזק את השר לביטחון לאומי, השר איתמר בן גביר, על מבצע הכרחי של החלת החוק והסדר בשכונות המזרחיות של ירושלים, ששוררת שם כרגע אנרכיה חוקית

יצחק קרויזר:  אין שם סדר לא בבנייה, לא ברישוי עסקים, לא במוסדות החינוך

יצחק קרויזר:  יש שם אנרכיה, וכשיש אנרכיה הטרור מרים ראש והוא יוצא החוצה

יצחק קרויזר:  והסדר בשכונות של מזרח ירושלים חייב לחזור על כנו

יצחק קרויזר:  תודה

אופיר כץ: תודה

אופיר כץ:  עוד מישהו? לא

אופיר כץ:  אם כך, נעבור לדיון לשינוי התקנון

אופיר כץ:  לפני שנעבור לדיון אני רוצה להגיד כך: ועדת החוקה מקיימת בימים אלה דיונים לתיקון הרכב הוועדה לבחירת שופטים

אופיר כץ:  סעיף 62 לתקנון קובע שהמועד לבחירת נציגי הוועדה לבחירת שופטים יהיה בתוך ארבעה חודשים ממועד כינונה של הכנסת, כלומר 15 במרס 2023

אופיר כץ:  כדי לאפשר לוועדת החוקה לגבש את ההסדר הנכון ביותר שחברי הוועדה מוצאים לנכון, ועל מנת שלא יהיה דוחק של לוחות זמנים לאור הוראות התקנון, מוצע לדחות בהוראת השעה את המועד בשלושה חודשים

אופיר כץ:  זה יאפשר לוועדת החוקה לגבש את ההסדר הנכון ולקבוע את מועד תחילתו, כפי שהיא תמצא לנכון ובמצב שבו לא תהיה שום פגיעה בכללי המשחק

אופיר כץ:  לכן אני מציע לדחות בשלושה חודשים את אופן הבחירה ומועדיה ולאפשר לוועדת חוקה להשלים את דיוניה ולקבוע גם את מועד התחילה

אופיר כץ:       בהזדמנות זו אני גם חייב לומר שלדעתי ברור שכל הסדר שיגובש על ידי הוועדה יכול להיות מיושם כפי שוועדת חוקה תמצא לנכון, ואף באופן מיידי

אופיר כץ:  כי אין איסור או מניעה לכך

אופיר כץ:  בנוסף, לדעתי ברור שלמחוקק מותר ואף חשוב לאפשר לו ליישם את השקפת עולמו ואת המצע שלו כך שיחול כבר מהכנסת הזו

אופיר כץ:  בוודאי במקרה הזה שבו הליך הבחירה של הנציגים כלל לא התקיים

אופיר כץ:       הרפורמה שוועדת החוקה עובדת עליה בימים אלו היא חשובה והכרחית להשבת הדמוקרטיה לישראל ולהחזרת האיזון בין שלוש הרשויות

אופיר כץ:  קיבלנו מנדט ברור מהציבור לבצע את השינויים האלו

אופיר כץ:  ציבור שפעם אחר פעם זועק שאמונו במערכת המשפט, איך נאמר, לא גבוהה במיוחד

אופיר כץ:  ובניגוד לזעקות השווא ההיסטרי אני מאמין שהרפורמה הזאת תהיה טובה למדינת ישראל ולאזרחיה

אופיר כץ:       בבקשה, חבר הכנסת אחמד טיבי

אחמד טיבי: אני לא רואה שום טעם בבקשת הדחייה

אחמד טיבי:  מטרת בקשת הדחייה היא לנצל את הזמן או להרוויח זמן כדי להעביר את הרפורמה שאנחנו מתנגדים לה

אחמד טיבי:  לכן אי אפשר לצפות מאתנו שנתמוך בבקשה המוזרה, התמוהה הזאת

אחמד טיבי:  לא רק הוועדה למינוי שופטים, גם הוועדה למינוי קאדים שרעיים היא בבקשה הזאת של הדחייה לשבעה חודשים

אחמד טיבי:  אגב, אני רוצה לומר לכם שחסרים ארבעה תקנים של קאדים שרעיים, ולכן כל דחייה היא פגיעה קשה בעבודה השוטפת של בתי הדין השרעיים, ולכן אנחנו מתנגדים בתוקף לארכה המיותרת, לזמן הזה שאתם מבקשים כדי להשלים את מה שאתם עושים באופן חד צדדי תוך דריסת עמדת המיעוט

אחמד טיבי:  אבל אמרתי גם דברים ענייניים לגבי כל הוועדות של מינוי, גם שופטים וגם קאדים שרעיים וקאדים מד'הב

אחמד טיבי:  תודה רבה

אופיר כץ: תודה

אופיר כץ:  חבר הכנסת בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  יש כאן באולם הוועדה אנשים שהם ותיקים והם מנוסים ממני בכנסת, חבר הכנסת טיבי, חבר הכנסת אלקין ועוד

ולדימיר בליאק:  אני רק שנתיים  וחודש, אבל יש לי כבוד גדול לתקנון הכנסת

ולדימיר בליאק:  אני חושב שלנו כחברי כנסת חייב להיות כבוד גדול לתקנון הכנסת, ואנחנו לא צריכים לתת יד לכל שינוי בתקנון רק כי הקואליציה רוצה להעביר שינוי כזה או אחר בחוקי היסוד

ולדימיר בליאק:  אבל אני חושב שזה עוד צד במתקפה שלכם על שלטון החוק

ולדימיר בליאק:  וכשאני שומע רק בימים האחרונים שיושב-ראש ועדת חוקה מציע להכניס לכלא את היועץ המשפטי לשעבר לממשלה, וחברת הכנסת רק אתמול מאשימה את נשיאת בית המשפט העליון בפיגוע, לאן הגענו? ואת ההתבטאות המזעזעת של שר בממשלה אני כבר הזכרתי

ולדימיר בליאק:  אז זה עוד צד

ולדימיר בליאק:  אני חושב שאין שום סיבה לשינוי התקנון כפי שאתם מציעים

ולדימיר בליאק:       רק עכשיו יצאתי מישיבת ועדת חוקה, ויו"ר הוועדה חבר הכנסת שמחה רוטמן ניסה לשכנע אותנו עד כמה חשובה המשכיות בוועדה לבחירת שופטים

ולדימיר בליאק:  אבל אין לכם שום בעיה לקטוע את ההמשכיות רק כי אתם שואפים בכל הכוח ובכל הדורסנות להעביר את ההפיכה המשפטית

ולדימיר בליאק:       נמצאות כאן היועצת המשפטית של הכנסת והיועצת המשפטית לוועדת הכנסת

ולדימיר בליאק:  אני באמת רוצה לבקש את חוות הדעת שלהן על השינוי הזה, עד כמה זה נהוג, עד כמה זה תקדימי ועד כמה ראוי לבצע את השינוי הזה

ולדימיר בליאק:  תודה רבה

אופיר כץ: תודה רבה

אופיר כץ:   חברת הכנסת שרון ניר

בועז ביסמוט: חבר הכנסת רוטמן לא נמצא פה, חבר הכנסת בליאק

בועז ביסמוט:  רק להגיד שצריך גם באותה נשימה לתהות יועמ"ש לשעבר בא ומתערב בתהליך שהוא עומד ותלוי

ולדימיר בליאק: אוקיי

ולדימיר בליאק:  אז בוא נכניס אותו לכלא ללא משפט

בועז ביסמוט: אני לא צועק

ולדימיר בליאק: אני צועק, כי אתם ירדתם מהפסים

ולדימיר בליאק:  לגמרי לגמרי ירדתם מהפסים

ולדימיר בליאק:  אנחנו כן נמשיך לצעוק, כי אתם ירדתם מהפסים

אופיר כץ: חבר הכנסת בליאק, קריאה ראשונה

ולדימיר בליאק: אתם פשוט מטורפים

ולדימיר בליאק:  על מה אתם מדברים? להכניס אנשים לכלא ללא משפט?     

ינון אזולאי: תפסיקו אתם

יצחק קרויזר: רמטכ"ל שקורא לסירוב לגיוס, זה לא לרדת מהפסים? רמטכ"ל אחרי רמטכ"ל שמשסה את צה"ל בחיילים שלו

ינון אזולאי: אז מה עדיף, לזרוק אותם למזבלה? תפסיקו אתם עם כל הביטויים שלכם, פתאום נהייתם לי צדיקים

יצחק קרויזר: אני בחודש הבא נמצא בצו מילואים, לא ללכת כי הרמטכ"ל אמר לא ללכת? זה מה שעובר לכם בראש? זה הפסים?      

שרון ניר: על מה אתם מדברים? אומרים על יושב-ראש ועדת חוקה מכהן שמדבר על היועץ המשפטי לשעבר

שרון ניר:  הוא מדבר מדם ליבו

יצחק פינדרוס: יושב-ראש האופוזיציה שהוא יושב ה-BDS

אופיר כץ: חברת הכנסת שרון ניר בזכות דיבור, בבקשה

בועז ביסמוט: התערבות בוטה בתהליך תלוי זה סביר בעיניך? אני שואל אותך שאלה

שרון ניר: בן-אדם שמדבר מדם ליבו על תהליך ואומר ממה הוא חושש

שרון ניר:  אז בגלל שהוא חושש והוא בלחץ, אז בואו תכניסו אותו לכלא

ולדימיר בליאק: איבדתם את זה לגמרי

ולדימיר בליאק:  איבדתם את זה לגמרי, חבר הכנסת ביסמוט

ולדימיר בליאק:  איבדתם את הדרך, את המוסר

אופיר כץ: הדיון הסתיים

יצחק פינדרוס: תסתכלו במראה

ולדימיר בליאק: אתה תסתכל במראה

ינון אזולאי: שכחו שמנדלבליט אמר שהחזיקו אותו בגרון

ינון אזולאי:  את זה שכחו, שהחזיקו אותו בגרון

ינון אזולאי:  יכול להיות שעד היום מחזיקים אותו

שרון ניר: כן, מנדלבליט

שרון ניר:  אולי נגיד שהוא גם שמאלני, נשכח מי בחר אותו, נשכח את הרקע שלו, נשכח שהוא היה ביתרי

ינון אזולאי: אני מעריך את האדם

יצחק פינדרוס: עומק החקירה, עומק הנסיגה

שרון ניר: פיו וליבו שווים

שרון ניר:  אני מכירה אותו, מהיכרות אישית אני אומרת את זה

שרון ניר:  הוא באמת דיבר מדם ליבו

יצחק פינדרוס: החזיקו אותו בגרון, מה לעשות

שרון ניר: אני מבקשת לומר קודם כל על ההצעה הזאת לשינוי תקנון הכנסת, שאני מתנגדת לה בתוקף

שרון ניר:  זה תיקון של עיוות בעיוות

שרון ניר:  הרצון לדחות את הוועדות למינויים כתוצאה מזה שרוצים להכשיר מהלך שהוא לא אחר מאשר הרס הדמוקרטיה ומהלך כוחני ומהלך שיפגע פה בכל אושיות השלטון ויפר את האיזונים והבלמים במערכת המשפט, ויגרום לכך שמערכת המשפט ובית המשפט העליון יהיה מיותר, כדי להכשיר דבר בדבר, הוא מהלך מעוות

שרון ניר:  אני מתנגדת לו בתוקף

שרון ניר:  אני חושבת שלא צריך לתת לזה יד ורגל

שרון ניר:  אני חושבת שאתם צריכים לחשוב פעמיים איך מתייחסים לשינוי הליך תקין

שרון ניר:  אני באה עכשיו מוועדת חוקה ואני אומרת לך, שיח לא מתנהל שם

שרון ניר:  זה מצטרף לכל מה ששמענו ממוצאי שבת האחרון ועד הבוקר בהקשר של להלך אימה על כל מי שקורא תיגר על השינוי הזה שהוא לא שינוי, הוא פשוט הרס

שרון ניר:  אז אני חושבת שלהעביר מהלך כזה בוועדה בכנסת זה פשוט לתקן עיוות בעיוות, ולא מקובל שנעשה דבר כזה

שרון ניר:  וכמובן אני מתנגדת

אופיר כץ: תודה

אופיר כץ:  חבר הכנסת זאב אלקין, בבקשה

זאב אלקין: תודה רבה, אדוני היושב-ראש

זאב אלקין:  הרי אתה יודע היטב שאתה מביא לפה הצעה שהיא חסרת תקדים

זאב אלקין:  דחייה כל כך דרמטית של הבחירות לוועדות למינוי שופטים

זאב אלקין:  אגב, על הדרך משום מה סובלים גם הדיינים והקאדים דרוזים והקאדים מוסלמים

זאב אלקין:  למה?     

ינון אזולאי: אבל זאב, אתה מבין שזה לא מפריע לאף אחד, הדיינים

ינון אזולאי:  הרי כשאז עשו את כל השינוי לבחירת הדיינים, גם אתה היית שם, גם אתה היית בעד הבחירה

זאב אלקין: לא דחינו את הבחירות

ינון אזולאי: לא דחיתם את הבחירות, שיניתם את כל הוועדה שתהיה ועדה פוליטית

ינון אזולאי:  אז הדחייה הזאת היא מה שמציק לכם? אם זה היה על הדיינים אף אחד מכם לא היה קם וצועק, כמו שלא צעקתם כשהחלפתם את הוועדה

ינון אזולאי:  עשיתם את הוועדה פוליטית ולא הפריע לכם

ינון אזולאי:  אז בוא תהיה הוגן, עזוב אותך

זאב אלקין: אתה לא תגן על זכותי לדבר אני מבין

אופיר כץ: כן, בבקשה

ינון אזולאי: אני לוקח קריאה ראשונה בשבילך

זאב אלקין: גם כשחשבנו לא העלינו בדעתנו לדחות את תאריך הבחירות שקבוע בתקנון הכנסת ולכן      

אופיר כץ: חבר הכנסת אזולאי, גם כשחשבנו שצריך לשנות את הרכב הוועדה למינוי דיינים לא העלינו בדעתנו לדחות את תאריך הבחירות שקבוע בתקנון הכנסת מימים ימימה

אופיר כץ: אתם שיניתם מבפנים את כל המערך של השיטה של הבחירה של ההרכב של הדיינים, ואתה אומר שזה התקדים המסוכן שאנחנו עושים פה עכשיו?      

זאב אלקין: לא שינינו את כל ההרכב

זאב אלקין:  הוספנו נציג אחד של הממשלה

זאב אלקין:  והנה העובדה שבמשך שנה וחצי לא התמנה אף דיין בניגוד לדעתם של הרבנים הראשיים, לכן לא כצעקתה

זאב אלקין:  רחוק מאוד ממה שכרגע אתם עושים בקומה הראשונה בוועדת חוקה

זאב אלקין:  אבל בוודאי לא העלינו על דעתנו לדחות תאריך בחירות

זאב אלקין:  תאר לעצמך שסמוך למועד בחירות לכנסת יבוא לכאן רוב קואליציוני ויגיד: אנחנו רוצים לשנות חוקי בחירות, ובגלל שאנחנו לא מספיקים לעשות את זה אז בואו על הדרך גם נדחה את מועד הבחירות לכנסת, למה לא? זאת אומרת שזה להוסיף חטא על פשע

זאב אלקין:  אתם גם משנים את כללי המשחק בצורה דרמטית, ואמר היועץ המשפטי של ועדת חוקה דברים ברורים ליושב-ראש ועדת החוקה בהקשר הזה, של לעשות את זה מעכשיו לעכשיו

זאב אלקין:  אבל עכשיו אתם באים לפה ומבקשים שינוי דרמטי של התאריכים, שמה המשמעות שלו? הרי הוועדה כרגע קיימת, החוק קיים

זאב אלקין:  עוד לא שיניתם את החוק

זאב אלקין:  המשמעות של זה שקיימת ועדה לבחירת שופטים שיש שם שני חברי כנסת שהם נבחרו לכנסת הזאת, אז הם עדיין יכולים לכהן, אבל הם לא עברו תהליך בחירה בכנסת הנוכחית, בוועדות האחרות בכלל אין ייצוג נדרש של הכנסת, כי האנשים הרלוונטיים לא נבחרו

זאב אלקין:  אגב, אני בכלל לא מבין למה אתם רוצים לדפוק גם את הוועדות האחרות

זאב אלקין:  את האינטרס הפוליטי לגבי ועדה לבחירת שופטים הבנתי

זאב אלקין:  אני מתקומם נגדו מכל וכל, זה דבר שלא נעשה בכנסת

זאב אלקין:  אני לא זוכר תקדים, אולי ארבל ושגית יעשירו אותנו, של דחייה כל כך דרמטית של המועד של הבחירות לוועדות למינויים

זאב אלקין:  אבל מה פשעו הקאדים המוסלמים והקאדים הדרוזים והדיינים? למה אותם גם צריך לדחות? הרי להם אתם לא משנים את ההסדר, ושם דווקא אין ייצוג כרגע של הכנסת

זאב אלקין:  יכולים ראשי הוועדות לכנס את הוועדות האלה והכנסת לא מיוצגת או כמעט לא מיוצגת

זאב אלקין:  למה? מה קרה? למה זה צריך להיות בתוך אותה חבילה רק על הדרך, כדי שזה יהיה יפה ויחול על כולם? אבל המוקד של הבקשה של דחייה של הבחירות לוועדה למינוי שופטים – אתם עליתם על דרך מאוד מאוד עקומה בקומה הראשונה של הבניין הזה, בוועדת החוקה, וכתוצאה מהדבר הזה אתם עכשיו עושים דבר עוד יותר עקום עם תקנון הכנסת ולקיחה של הזכות מהכנסת לבחור במועד הנכון שהיה קיים מימים ימימה את הנציגות שלה לכל הוועדות הרלוונטיות

זאב אלקין:       אמרת, אופיר, ברגע זה היה זמן לדבר על פיגוע ולהתאחד

זאב אלקין:  אבל תוך כדי זה שדיברת על זה, יצא פוש במה הממשלה עוסקת

זאב אלקין:  לא במאבק בטרור, אלא בהחלטה מה היא חושבת על הפסיקה של בית המשפט שעוד לא התחיל לדון בכלל בנושא

זאב אלקין:  אז אם הממשלה אומרת שבית המשפט לא מעניין אותנו, מה אתם רוצים מאזרחים? הרי תסתכלו איזה בלגאן ואיזו אנרכיה אתם עושים מכל המערכת

זאב אלקין:  אם ראשי המדינה אומרים: בית המשפט לא מעניין אותנו מראש ואין לו סמכות בכלל לפסוק, אז מה אזרח רגיל יגיד כשיזמינו אותו לבית משפט? למה שהוא יבוא?     

טלי גוטליב: איזו סמכות יש לנבצרות בנתונים האלה?     

זאב אלקין: חברת הכנסת טלי גוטליב, אני מאוד שמח שאת מכבדת אותנו בנוכחותך

זאב אלקין:  חשבתי שאת כבר שותפה, יחד עם השר בן גביר, בהכנה של מבצע חומת מגן על בית המשפט העליון, כי מצאת את מוקד הטרור

זאב אלקין:  בן גביר עדיין מחפש, את מצאת

שרון ניר: אולי באמת תנצלי את הבמה הזאת, חברת הכנסת גוטליב, להתנצל

טלי גוטליב: אני לא אתנצל, וכשאני אקבל זכות דיבור אני אגיב

אופיר כץ: טלי, את תקבלי זכות דיבור

אופיר כץ:  ניתן לאלקין לסיים, בבקשה

זאב אלקין: אופיר, אני חושב שההליכה לכיוון הזה, ועוד בבוקר הזה, להביא את הדבר הזה – אין לכם בושה? אין דברים יותר דחופים לממשלת ישראל, לכנסת ישראל?     

אופיר כץ: נכנסת באיחור

אופיר כץ:  מניתי את הדברים שאנחנו עושים

אופיר כץ:  זאב, אתה יודע שזה היה על סדר היום שלי ועשיתם פיליבסטר ודחיתי את זה להיום

אופיר כץ:  לא היום המצאתי את הדיון הזה

שרון ניר: אבל השר אליהו חושב שסדר הדברים צריך להיות שונה

ולדימיר בליאק: פרה-פרה

זאב אלקין: כן, כך אמר השר אליהו

זאב אלקין:  הפיגועים יחכו, הם הפרות, הירי מעזה יחכה עם הפרות

זאב אלקין:  כרגע אנחנו עסוקים בפרה הקדושה, וזה הסיפור הזה של הדחייה של הבחירות ודחייה של המועדים לבחירה לוועדה למינוי שופטים  ואת כל הוועדות

זאב אלקין:  אתם עושים דבר שלא נעשה מעולם בכנסת

זאב אלקין:  אתם רוצים לשנות את החוק? רע מאוד, אנחנו נגד זה

זאב אלקין:  תפעלו בהליכים הרגילים לשינוי, תנו לכנסת לבחור בזמנה

זאב אלקין:  ישתנו הכללים, ישתנה ההרכב של הוועדה למינוי שופטים

זאב אלקין:  אבל כרגע להגיד לכנסת: עמדו בצד, אל תכריעו, אל תבחרו? מחר זה יהיה עם מבקר המדינה, עם כל דבר

זאב אלקין:  אנחנו הקפדנו תמיד על קיום – בחרו פה מבקר מדינה בתקופה שלא הייתה קואליציה

אופיר כץ: לא ניכנס למה הקפדתם ומה לא הקפדתם

אופיר כץ:  מה שאתם עשיתם לא נעשה מאז הקמת המדינה והכנסת הראשונה, שדרסתם קואליציה

אופיר כץ:  אז תטיף לנו על מה הקפדתם

זאב אלקין: תבדוק בדברי ימי הכנסת מתי נעשה מהלך כזה של הדחייה של הבחירות

שרון ניר: הממשלה הקודמת לא התעסקה בעצמה, היא התעסקה במה שצריך להתעסק – ביטחון, כלכלה וכן הלאה

שרון ניר:  פה אנחנו רואים מה העדיפות

שרון ניר:  פה סדר העדיפות ברור

ינון אזולאי: בגלל זה לא הצלחתם להעביר כלום

זאב אלקין: אני גם לא מבין ממה אתם מפחדים

זאב אלקין:  יש לכם רוב, אתם מפחדים מהצבעה חשאית?      

שרון ניר: אינטרסים אישיים ותו לא

אופיר כץ: אתם לא תיקנתם את התקנון על הוועדות?      

זאב אלקין: אנחנו לא נגענו במועד הבחירות

זאב אלקין:  לא לקחנו מהכנסת את הזכות שלה להכריע, לא פחדנו מהצבעה חשאית כמוכם

זאב אלקין:  הרי אתם פוחדים פחד מוות מהצבעה חשאית

זאב אלקין:  תסתכלו על ההצעה החדשה שאתם מביאים אותה

זאב אלקין:  למה? כי אתה יודע שחלק מחברי הקואליציה בהצבעה חשאית יביעו את דעתם, מה שהם לא מעיזים להביע את דעתם כרגע

אופיר כץ: חבר הכנסת עמית הלוי, בבקשה

עמית הלוי: אני רוצה לומר משהו לחברת הכנסת שרון ולחבר הכנסת אלקין, למה השינוי בבית המשפט העליון הוא לא כמו כל דבר

עמית הלוי:  אנחנו בשבוע האחרון בדיונים פנימיים עם כל מיני מערכות ביטחון ושב"כ ומתפ"ש ואחרים - -      

אופיר כץ: שאלקין שותף, הוא יודע את זה

עמית הלוי: - - שאלקין שותף כמובן, על תיקון לחוק האזרחות

עמית הלוי:  שרון, מי שרצח מקבל כסף מהרשות הפלסטינית, ואנחנו רוצים להגדיר כנורמה שיש לו זיקה לרשות הפלסטינית ולכן הוא יכול להיות מגורש

עמית הלוי:  אני מצאתי את עצמי, לראשונה בחיי, בוודאי לזאב ולאחרים יש פה חוויות כאלה, במשך שעתיים וחצי מתווכח עם יועצים משפטיים שאומרים לי שזה לא יעבור בבג"ץ, בג"ץ לא יעביר את זה אם זאת עמדת גיל לימון

עמית הלוי:  יש טענות, בסדר, דיון משפטי, ניתן לזה חזקה, זה תנאי מגדיר, אפשר לדון בזה

עמית הלוי:  ואני דן בנחת, לפי מיטב הבנתי

עמית הלוי:  יצאתי משם אחרי שעתיים, פתאום אמרתי לעצמי: על מי הם מגנים? מי ברשימה של ה-80? מי שרוצץ את הגולגולת?     

זאב אלקין: אנחנו לא מגנים

זאב אלקין:  עמית, תגיד את האמת, כרגע יש לך בעיה עם הגוף שמייצג את שר הביטחון, עם המתפ"ש

זאב אלקין:  תרים טלפון ליואב גלנט, אם אתה צריך אני אתן לך את המספר שלו, תפתור את הבעיה

זאב אלקין:  למשול אתם לא יודעים, לנהל את המערכות אתם לא יודעים

זאב אלקין:  השר סמוטריץ' הכריז לכולם שהמתפ"ש יהיה צפוף לו

זאב אלקין:  חבר הכנסת צבי סוכות, אולי תעדכן אותנו מתי תעלה החלטת ממשלה על העברת סמכויות לשר סמוטריץ'

זאב אלקין:  לדבר אתם יודעים פקה-פקה ולעשות אתם לא יודעים

זאב אלקין:  אז אם אתם לא יודעים להשתלט על גופים שכפופים לכם, מה אתם רוצים מבית המשפט העליון?     

טלי גוטליב: מה אתה עשית בפיגועים בשנה וחצי האחרונות?      

זאב אלקין: היועצים המשפטיים של הכנסת אשמים בחוק הזה

בועז ביסמוט: אתה יודע מה ההבדל בינינו לבינך? שאתה ערקת, אתה עברת לצד אחר

בועז ביסמוט:  ואני רואה אותך ואני שומע אותך ואני מתבייש בשבילך

זאב אלקין: באמת, בועז

טלי גוטליב: כל מילה שלו בסלע

זאב אלקין: אתה מסמיק כשאתה אומר את זה, שים לב

בועז ביסמוט: עכשיו נהיית גם פסיכיאטר

שרון ניר: בטח שהוא מסמיק

שרון ניר:  ההיסטוריה תשפוט את מה שקורה פה עכשיו

בועז ביסמוט: אני רוצה לחזק את חברי עמית הלוי

בועז ביסמוט:  כי לפני כמה שבועות היינו כאן, בוועדה הזאת, ודיברנו על החוק שלך, כבוד היושב-ראש

בועז ביסמוט:  אגב, זכינו גם לתמיכה של חברינו לאופוזיציה, כפי שההיגיון מחייב בחוק שכזה

בועז ביסמוט:  ובאמת היועצת המשפטית שהיה כאן דיבר על בעיה, אתה זוכר את הבעייתיות של אותו חוק

בועז ביסמוט:  ישבו כאן משפחות שכולות

בועז ביסמוט:  הייתה גברת שישבה כאן, אם שכולה, והסתכלה על היועמ"שית ואמרה: או שתעשי את זה או שאני סומכת עליהם שהם יחליפו אותך

בועז ביסמוט:  את זה אמרה אם שכולה בישראל

זאב אלקין: אבל הבעיה היא לא היועצת המשפטית

שרון ניר: העברנו רפורמה לחוק

ולדימיר בליאק: שום דבר אתם לא יודעים לעשות

ולדימיר בליאק:  אתם לא אחראים על שום דבר, רק היועצת המשפטית?      

שרון ניר: במה קשורה הרפורמה לחוק?      

ולדימיר בליאק: אין לכם בושה

ולדימיר בליאק:  אתם פשוט לא מסוגלים לקחת אחריות

זאב אלקין: הבעיה כרגע זה משרד הביטחון

זאב אלקין:  אתם לא יודעים למשול במשרד הביטחון

זאב אלקין:  שלושה שרים ביחד לא יודעים לפתור בעיה אחת

ולדימיר בליאק: שום דבר אתם לא יודעים לעשות

אופיר כץ: ולדימיר בליאק, אתה גם בקריאה ראשונה

אופיר כץ:  בבקשה, חבר הכנסת עמית הלוי, לסיים

עמית הלוי: זאב טועה בדבר אחד, העניין של המתפ"ש זה עניין שבעובדה

עמית הלוי:  היא תיארה עובדה על הסטטוס, מה קורה לרוצח פלסטיני שמקבל כסף, מה מעמדו ברשות הפלסטינית

שרון ניר: אולי נגיד לעמית מה מעמדם של חיילי צה"ל בדין הבין-לאומי, שזה גם קשור למערכת המשפט

יצחק פינדרוס: תשאלו את דן חלוץ, הוא מבין בזה גם כן כמו במניות

טלי גוטליב: החלשתם את צה"ל

שרון ניר: בושה וחרפה

עמית הלוי: שרון, אני לא נכנס לסוגיה עצמה, זה לא עניין של משרד הביטחון

עמית הלוי:  משרד הביטחון תיאר עובדות

עמית הלוי:  בפועל נאמר שחור על גבי לבן: הנורמה שאת ואני רוצים לחוקק כאן, לא תעבור בבית המשפט

עמית הלוי:  אנחנו חוזרים בסופו של דבר, מתנקזים חזרה לסיפור של הרפורמה המשפטית

שרון ניר: אז נבטל את הביקורת ואז נהיה חזקים

שרון ניר:  נחשוב כאילו זה לא קיים

עמית הלוי: לא

עמית הלוי:  הרי אף אחד לא מבטל את הביקורת

עמית הלוי:  הדיון על חוקי היסוד והדיון על בית המשפט הוא דיון לאפשר לכנסת, שכוחה מכוח הציבור – אגב בכל דמוקרטיה הכוח היחיד, מקור הסמכות היחיד הוא הציבור

עמית הלוי:  העובדה שכמה אנשים החליטו שיש להם סמכות לא מהציבור, אלא על דעת עצמם, נאורים ככל שיהיו, על זה אנחנו נאבקים

עמית הלוי:  אבל זה קשור למה שאת פתחת בו הבוקר

עמית הלוי:  כיוון שאני מצאתי את עצמי אחרי שעתיים שואל את עצמי על מי הם נאבקים

עמית הלוי:  הדין הבין-לאומי אומר במפורש שבמעשים כאלה אפשר לעשות אדם גם אם הוא חסר אזרחות

שרון ניר: הדין הבין-לאומי מחייב אותך להשאיר מערכת משפט איתנה כדי שתוכל מחר להגן על חיילי צה"ל ועל קציני צה"ל ועל אלופים שהשמות שלהם מתנוססים

אופיר כץ: שרון, קריאה ראשונה

עמית הלוי: אבל לא על זה מדובר

עמית הלוי:  מדובר על הרוצחים

שרון ניר: מה זאת אומרת לא על זה? תחליש את המשפט

שרון ניר:  מדובר ועוד איך על זה

שרון ניר:  אני מדברת על זה, כי זו הרפורמה

שרון ניר:  עאלק רפורמה

עמית הלוי: הרפורמה היא בדיוק זה

עמית הלוי:  כשאת באה בנורמה ואומרת: הרוצחים הארורים האלה לא יהיו אזרחי ישראל, ובסופו של דבר באה המערכת המשפטית ואומרת: לא, את זה אני לא מוכנה, בזה אני רואה מניעה, בזה אני רואה קשיים – על מי אתם מגנים, ריבונו של עולם? מה קרה למערכת המשפטית הזאת? על מה היא מגנה? על אלו שרוצצו את הגולגולת של אסתר הורגן? של הגברת אנסבכר? מה קרה? בשבילי זה היה דבר נורא

עמית הלוי:  איזה מן דבר זה? וזה כשאנחנו אומרים: זאת הנורמה שאנחנו קובעים

עמית הלוי:  מי שמקבל כסף מהרשות הפלסטינית הוא לא אזרח ולא יהיה פה אזרח והוא יגורש

עמית הלוי:  ומי שמתנגד לזה, ומתנגד לזה במקרים קיצוניים, אלקין, אני לא מדבר על נער ערבי שהלך עם איזו ג'מעה וזרק אבן

זאב אלקין: אותי אתה לא צריך לשכנע, זה חוק שאני הגשתי

שרון ניר: עמית, אנחנו מיוזמי החוק, אנחנו גם הצבענו בעדו, אז אל תגיד לנו, ואנחנו בעד החוק הזה לשלילת אזרחות ואנחנו הנחנו אותו לא רק בכנסת הנוכחית, אלא גם בכנסת הקודמת

שרון ניר:  אז אל תספר לנו שעכשיו אנחנו לא מבינים מה זה

זאב אלקין: היועץ המשפטי של הכנסת שאתה תוקף אותו יצא מגדרו כדי לאשר את החוק הזה ולקדם אותו

עמית הלוי: ממש לא

זאב אלקין: ונתקעתם עם גוף שיש שני שרים שאחראים עליו עכשיו

אופיר כץ: זאב אלקין, אתה לא בזכות דיבור

אופיר כץ:  בבקשה, חברת הכנסת גוטליב

טלי גוטליב: מה אומרת הרפורמה שאנחנו מכוננים פה, שכל כך מתסיסה את כולכם וכולכם חוזרים על אותן סיסמאות? ואני אומרת את זה כאן, כי אני מקשיבה לכם, ומקשיבה לכם זמן רב בוועדת החוקה

טלי גוטליב:  אנחנו רוצים לשנות את מבנה הוועדה למינוי שופטים להוציא בעיקר את נציגי לשכת עורכי הדין

טלי גוטליב:  נדמה לי שאי אפשר לחלוק שאנחנו לא יכולים לאפשר את הקומבינות של נציגי לשכת עורכי הדין

טלי גוטליב:  עוד שמענו בוועדת החוקה במרוצת הזמן שבאף מדינה בעולם אין נציגים לוועדה למינוי שופטים בלשכת עורכי הדין

ולדימיר בליאק: די עם השקר הזה

אופיר כץ: לא להפריע

טלי גוטליב: אתה יכול להגיד שקר עד מחר, אני אומרת את הדברים נכוחה

ולדימיר בליאק: את משקרת, מה לעשות?     

אופיר כץ: ולדימיר

טלי גוטליב: מה עוד אנחנו יודעים? אנחנו גם יודעים שאנחנו רוצים יועצים משפטיים במשרדים הממשלתיים, כאלה שיהיו ויאפשרו לנו משילות, בין אם אנחנו בשמאל ובין אם אנחנו בימין

טלי גוטליב:  ומה עוד אנחנו רוצים בתוך הרפורמה הזאת? אנחנו רוצים לשמור על ביטחון מדינת ישראל

טלי גוטליב:  לדוגמה, אנחנו רוצים לשלול זכויות למשפחות של מחבלים, לא רק למחבלים

טלי גוטליב:  איך אני יכולה לשלול זכויות למשפחה של מחבלים אם בג"ץ יהפוך לי את ההחלטה בשם כל מיני כללים של חוקי יסוד כאלה ואחרים? וכיוון שאני רוצה לחוקק את החוקים הללו, אני חייבת ברפורמה ליצור מבנה משפטי שמאפשר לי, למרות שבג"ץ מבטל חוק, לחוקק אותו פעם נוספת ברוב של 61

טלי גוטליב:  ומה שמדהים הוא שאתם איכשהו שוכחים שזכות הווטו חוזרת לבית המשפט העליון בפה-אחד פעם נוספת לבטל חוק

ולדימיר בליאק: רק בסלבדור זה קיים

אופיר כץ: ולדימיר, קריאה שנייה

ולדימיר בליאק: למה?     

אופיר כץ: כי אני אומר לך להפסיק, אתה לא מפסיק להפריע

ולדימיר בליאק: אי אפשר קריאות ביניים?     

אופיר כץ: לא, אי אפשר כל הזמן קריאות ביניים

אופיר כץ:  פעם, פעמיים, שלוש, מספיק

ולדימיר בליאק: עזוב, נו

זאב אלקין: אדוני היושב-ראש, כשחברת הכנסת גוטליב מדברת מותר קריאות ביניים

זאב אלקין:  היא קוראת קריאות ביניים בכל פורום

אופיר כץ: פעם, פעמיים, אבל לא בכל משפט שלה

טלי גוטליב: זכות הווטו נשארת בבית המשפט העליון

טלי גוטליב:  ולסיום הדבר החשוב הזה, נדמה לי שכדי שאנחנו נוכל למשול, בין אם זו ממשלת שמאל או ימין, לא יכול להיות מצב שבית משפט עליון יקבע שהחלטה של ראש ממשלה נבחר ציבור שקיבל את אמון הכנסת, החלטותיו הן פחות סבירות ממסקנת סבירות של שופטי העליון שהם אינם נבחרי עם והם אינם מקבלים כוח ואסור להם להשתמש בכלל פוליטי כזה ואחר

טלי גוטליב:  זאת הרפורמה

זאב אלקין: אז בגלל זה הם אשמים בפיגוע, חברת הכנסת גוטליב?      

אופיר כץ: חבר הכנסת אלקין

טלי גוטליב: ואני אומרת לכם את הדברים הבאים, לא יעלה על הדעת שהרפורמה - - -      

זאב אלקין: אתה אומר לי די? תגיד לה די

זאב אלקין:  אפילו ראש מפלגתך אמר לה די

ולדימיר בליאק: היא מסיתה בלי סוף

טלי גוטליב: אלקין, תתגבר ותקשיב למהות

טלי גוטליב:  הרי אני מקשיבה לנאומים המאוסים שלך בכנסת

ולדימיר בליאק: איזו מהות? את מסיתה בלי סוף

יצחק פינדרוס: תפסיקו לדבר על הסתה

יצחק פינדרוס:  העליתם את ההסתה לרמות שלא היו מעולם פה

יצחק פינדרוס:  תפסיקו לדבר על הסתה כולכם

אופיר כץ: חבר הכנסת פינדרוס

ולדימיר בליאק: היא מאשימה את נשיאת בית המשפט העליון בפיגוע

טלי גוטליב: תכף אני אסביר לך גם למה

אופיר כץ: בליאק, קריאה שלישית

אופיר כץ:  נא לצאת

ולדימיר בליאק: היא מסיתה נגד בג"ץ, אותי אתה מוציא?     

יצחק פינדרוס: אתם מדברים על הסתה? לא הייתה הסתה כזאת מאז קום המדינה

יצחק פינדרוס:  ראשי BDS אתם כולכם

יצחק פינדרוס:     (חבר הכנסת ולדימיר בליאק יוצא מאולם הוועדה)     

מתן כהנא: פינדרוס, תתבייש לך איך שאתה מדבר

יצחק פינדרוס: ראשי BDS

יצחק פינדרוס:  אתה משתף פעולה איתם

שרון ניר: זאת לא הסתה

שרון ניר:  לא, זאת לא הסתה לקרוא לנו ככה

יצחק פינדרוס: תתביישו לכם

שרון ניר: תתבייש אתה

מתן כהנא: תסתכל מה אתם אמרתם אחרי פיגועים

יצחק פינדרוס: בחיים לא דיברתי ככה

מתן כהנא: שנה וחצי, תראה איך דיברתם

מתן כהנא:  תתבייש לך

זאב אלקין: לך לשכונת רמות ותגיד שנשיאת בית המשפט העליון אשמה בפיגוע

זאב אלקין:  מעניין מה יגידו לך

שרון ניר: תתנצל על זה שאתה קורא לנו ראשי BDS

יצחק פינדרוס: לא הייתה הסתה כזאת מעולם

זאב אלקין: לך לרמות ותגיד להם שמצאת את מוקד הטרור בבית המשפט העליון

יצחק פינדרוס: לא בימי אוסלו ולא בימי ההתנתקות הייתה כזאת הסתה

אופיר כץ: פינדרוס, זהו

אופיר כץ:  בבקשה, חברת הכנסת גוטליב

טלי גוטליב: אז אגב הדברים הללו על הרפורמה, אני רק אזכיר שגם מתן כהנא היה בעד הרפורמה כשהוא היה בשלטון

מתן כהנא: אנחנו עדיין בעד רפורמה

אופיר כץ: מתן, אתה עוד שנייה מדבר, תתאפק

טלי גוטליב: גם גדעון סער הציע והגיע לטרומית של פסקת ההתגברות

טלי גוטליב:  זה באשר לעובדות

טלי גוטליב:  באשר למציאות, קבלו את הדבר הזוועתי הבא: כללי האתיקה שחלים על שופטים אוסרים על שופטים לדבר על עניין שנמצא במהות ובלב הוויכוח הציבורי ואוסר עליהם להביע עמדה במקום שהוא יכול להעמיד אותם בניגוד עניינים אם הם יידרשו לסוגיה הזאת

טלי גוטליב:  נשיאת בית המשפט העליון בקפסיטי שלה ככזאת, במוסד הנשיאות שאמור להיות נקי מכל שיקול פוליטי - - -      

מתן כהנא: לכן היא אשמה בפיגועים?     

טלי גוטליב: תקשיב עד הסוף

שרון ניר: תגידי לי, טלי, את רוצה רשות שופטת של בובות? את השתגעת לגמרי? את רוצה רשות שופטת שבה יש בובות? אני לא מבינה מה את אומרת

זאב אלקין: הרי ראש המפלגה שלך מתבייש בך

מתן כהנא: ראש הממשלה מתבייש בך

שרון ניר: תחזרי בך מדברייך

שרון ניר:  תחזרי בך מדברייך

אופיר כץ: שרון, את בקריאה שנייה

טלי גוטליב: ובלבד שאני לא אתבייש בעצמי, זה הכלל שלי

טלי גוטליב:  אני לא בובה של אף אחד ולא מרכינה או מחרה מחזיקה אחרי איש שהוא נגד צו מצפוני

טלי גוטליב:  נשיאת בית המשפט העליון בנאום שלה - -      

זאב אלקין: אשמה בפיגוע?      

מתן כהנא: היא אשמה בפיגוע?     

אופיר כץ: טלי, בבקשה לסיים

אופיר כץ:  תנו לה לסיים

אופיר כץ:  משפט אחרון

אופיר כץ:  ולא, היא לא אשמה בפיגוע

מתן כהנא: זה מה שהיא אומרת

טלי גוטליב: נשיאת בית המשפט העליון בקפסיטי שלה ככזאת חיללה את מוסד הנשיאות, חרחרה ריב ומדון שלא ידענו בעם הזה, תוך פילוג בלתי נסבל שלא ידענו מתקופת הסזון

טלי גוטליב:  וכשאנחנו בתוך עצמנו מפולגים בצורה שכזו, האויב שלנו מזנב בנו

טלי גוטליב:  וכשמזנבים בנו, כל מי שהוביל לזינוב הזה אשם בפיגועים

מתן כהנא: אני מעריך שתוך שעה נתניהו מוציא תגובה על מה שאמרת עכשיו

מתן כהנא:  תוך שעה ראש הממשלה מוציא הבהרה על מה שאמרת עכשיו

טלי גוטליב: שיוציא תגובה על מה שהוא רוצה

טלי גוטליב:  נשיאת בית המשפט העליון אשמה במה שהיא גרמה לעם הזה, בניגוד גמור לכל סמכות שיש לה

אופיר כץ: תודה

יצחק פינדרוס: בואו נשמע אתכם מוציאים תגובה על כל אלה שאומרים שצריך להוציא את הכסף ממדינת ישראל

מתן כהנא: אנחנו מדברים על זה כל הזמן ואנחנו מוחים על זה בתוקף

שרון ניר: לאיזה שיא של שפל אנחנו נגיע בשיח בכנסת הזאת?      

יצחק פינדרוס: אין שיא יותר גדול מההסתה שלכם נגד מדינת ישראל

יצחק פינדרוס:  אין שיא יותר גדול מההסתה שלכם נגד מדינת ישראל

מתן כהנא: על מה אתה מדבר? אנחנו שומרים על ממלכתיות, מגבים את הממשלה

אופיר כץ: חבר הכנסת כהנא, קריאה שנייה

מתן כהנא: וואלה?     

אופיר כץ: כן, אתה לא מקשיב לי

אופיר כץ:  פינדרוס, אתה בקריאה ראשונה

מתן כהנא: הוא ראשונה ואני שנייה?     

אופיר כץ: כן, אתה הפרעת יותר ממנו

אופיר כץ:  אני רק רוצה להגיד שהטרור, לצערי, היה גם לפני קום המדינה

מתן כהנא: לא אמרתם את זה בשנה וחצי הקודמות, אופיר

אופיר כץ: הוא ימשיך להיות

אופיר כץ:  והטרור אשם בגלל מחבלים ארורים שרוצים לרצוח יהודים, ולא בגלל אף אחד אחר

אופיר כץ:  בבקשה, חבר הכנסת צבי סוכות

שרון ניר: אבל צריך לטפל בו, אדוני היושב-ראש

צבי ידידיה סוכות: חבר הכנסת אלקין, אני עומד ומסתכל ואני אומר, יש מישהו שאמר על שופטי בג"ץ "מנותקים מהעם ומהמציאות"

צבי ידידיה סוכות:  הוא גם דיבר על 61 ח"כים שיכולים לאשר חוק יסוד, אז גם 61 ח"כים יכולים לבטל חוק יסוד

צבי ידידיה סוכות:  אבל אם כל זה לא מספיק, אותו חבר כנסת, נראה לי שאתה מכיר אותו, הוא כתב לפני כמה שנים בפייסבוק: בג"ץ נותן חסות לתמיכה בטרור, לא פחות

צבי ידידיה סוכות:  לפני שנייה אני שומע אותך כאן מזדעזע, צועק מה קורה עם הרפורמה, מה קורה איך שאתם מערבבים פה את הסיפור של הטרור עם כל הסיפור של הרפורמה המשפטית, ואני סך הכול שואל לאיזה זאב אלקין להאמין

צבי ידידיה סוכות:  לזאב אלקין שיושב פה עכשיו, או לזאב אלקין שדיבר לפני כמה שנים עד שהוא ערק לצד השני

צבי ידידיה סוכות:  תודה

זאב אלקין: אם היושב-ראש ייתן לי אני אשמח לענות

משה ארבל: פתאום אתה מבקש רשות

משה ארבל:  יפה

זאב אלקין: אני בקריאה שנייה

זאב אלקין:  אם אני אדבר בלי רשות, אז אני לא אוכל להמשיך

זאב אלקין:  נשאלתי שאלה, אני יכול לענות?     

אופיר כץ: לא

אופיר כץ:  מתן כהנא עכשיו בזכות דיבור

מתן כהנא: ראשית, אנחנו באמת מתחילים שבוע אחרי סוף שבוע מאוד קשה, וזו הזדמנות לשלוח תנחומים למשפחות

מתן כהנא:  לראות את שני הילדים הקטנים האלה ואת האברך שנרצחו באכזריות ביום שישי, ערב כניסת שבת, פשוט להתחלחל מהברבריות של הרוצחים שמולם אנחנו מתמודדים

מתן כהנא:  מסתבר שהטרור לא מאבחן בין ממשלות, ובניגוד לאיך שפעלתם מולנו בשנה וחצי שאנחנו היינו בממשלה, אנחנו נגבה את הממשלה במלחמה הצודקת של כולנו נגד הטרור, כי נגד הטרור אנחנו צריכים להיות מאוחדים ולהילחם כעם אחד בלב אחד

מתן כהנא:        לגבי מה שנאמר כאן, חברת הכנסת גוטליב ידידתי, מסתבר שהוספת עוד על מה שאמרת

טלי גוטליב: בוודאי

מתן כהנא: אני מעריך שתוך שעה ראש הממשלה יצא נגדך שוב, נגד דברי הבלע שאמרת

טלי גוטליב: אבל גם אני נבחרת ציבור, ואני אומרת לך שמאחוריי אלפים ועשרות אלפים

טלי גוטליב:  מעולם לא זוכרת מאז ימי חלדי חרחור ריב, פילוג שכזה ושנאה שכזאת בתוך העם

טלי גוטליב:  מה חושבים עלינו אנשי שועפט? מה נדמה לכם? מה קורה לכם?     

אופיר כץ: חברת הכנסת גוטליב

זאב אלקין: לה אתה לא קורא

זאב אלקין:  מתן כהנא הגיע לשתי קריאות תוך שנייה

טלי גוטליב: אמרתי לבוס שלך במליאת הכנסת, עם אחד אנחנו

מתן כהנא: מהר מאוד קראת לי פעמיים

מתן כהנא:  אני מניח שראש הממשלה יגנה את דברייך במהרה, כי הם ראויים לכל גינוי

מתן כהנא:       לגבי מה שאנחנו עוסקים פה עכשיו, נחזור רגע למונדיאל

מתן כהנא:  זו קבוצה שרצה, נמצאת בנבדל, ותוך כדי הנבדל היא עוצרת את הכול ואומרת בואו נבטל את הנבדל

מתן כהנא:  איזו מן התנהגות זאת? לא משנים את חוקי המשחק תוך כדי המשחק

מתן כהנא:  אנחנו היינו עקביים בדברים האלה

מתן כהנא:  כשרצו לשנות חוקי משחק באמצע אנחנו התנגדנו

משה ארבל: כמו למשל שינוי הרכב הוועדה לבחירת דיינים? אתה היית שר לשירותי דת ויושב-ראש הוועדה

מתן כהנא: משה ארבל, אני בוועדה למינוי דיינים דאגתי שהווטו של בית הדין הגבוה יישאר, בניגוד למה שאתם עושים עכשיו

מתן כהנא:  בניגוד למה שאתם עושים עכשיו, הווטו נשאר והשינוי היה רק כדי לאזן, לא לתת כוח מופרז לצד אחד

משה ארבל: להוסיף כוח לקואליציה ולהוסיף עוד כוח לממשלה

מתן כהנא: אנחנו שמרנו על העיקרון שבו לבית הדין הגבוה יש זכות וטו

משה ארבל: תשווק את הבלוף אבל אל תאמין בו, זה לפחות

מתן כהנא: אדוני משה ארבל, אנחנו הקפדנו על הדבר הזה

מתן כהנא:  אנחנו לא יכולים להרשות לעצמנו לשנות את חוקי המשחק תוך כדי המשחק כי זה מה שנוח עכשיו לקבוצה שנמצאת ביתרון

מתן כהנא:  לא היה דבר כזה בתולדות הכנסת, ואת הדבר הזה אנחנו חייבים לעצור

מתן כהנא:  תודה רבה

אופיר כץ: תודה

אופיר כץ:  שגית, חבר הכנסת ולדימיר ביקש התייחסות בבקשה

שגית אפיק: אני לא מכירה תיקון תקנון שפעל בעבר לדחיית המועד לבחירת נציגי הכנסת לוועדות השונות לבחירת שופטים

שגית אפיק:  בעבר המועד היה ארוך יותר והוא קוצר בתיקון תקנון

שגית אפיק:  הבקשה כאן נעשית לפני שהגענו למועד, ולכן קשה לראות בזה שינוי כללי המשחק אחרי שהמשחק התחיל, אלא היערכות לקראת תיקוני החקיקה שיגיעו

זאב אלקין: למה? הסיעות השונות דנו ביניהן כבר על מועמדים לכל מיני ועדות, על סמך הכללים הקיימים ועל סמך המועד הקיים

זאב אלקין:  היו פה כל מיני הסדרים בין סיעות בקואליציה, היו הסדרים בין סיעות באופוזיציה

זאב אלקין:  בוודאי שזה שינוי תוך כדי תנועה, כי בסופו של דבר היה פה תאריך, היו כללים ברורים שעל פיהם זה היה צריך להתנהל, חילקו פה תפקידים גם בתוך הקואליציה וגם בתוך האופוזיציה בכנסת, לקחו בחשבון גם את הבחירות האלה, בחרו מועמדים

שגית אפיק: אבל זה בדיוק סותר את העניין של בחירה חשאית

שגית אפיק:  הרי המנגנון הקיים כרגע הוא מנגנון של בחירה חשאית

זאב אלקין: ברור

זאב אלקין:  אבל זה אף פעם לא הפריע לסיעות להריץ מועמדים

זאב אלקין:  הבחירה היא חשאית, סיעות מעמידות מועמדים

זאב אלקין:  עכשיו אומרים, בואו נדחה את זה בכמה חודשים

שגית אפיק: בסדר, אבל בסופו של דבר בואו נדחה את זה בשלושה חודשים, משום שבימים אלה מתקנים את החקיקה ובוחנים מחדש את המנגנון לבחירת נציגי הכנסת

שגית אפיק:  על שינוי המנגנון עמדתי בוועדת חוקה

שגית אפיק:  אני באופן אישי אמרתי שבעיניי מנגנון של בחירה אישית הוא מנגנון שיש בו משום חגיגה לדמוקרטיה שנעשית בכנסת

שגית אפיק:  עם זאת, ההצעה כרגע מדברת על שינוי המנגנון הזה מתוך טענה של מה שאמרת עכשיו, שבסופו של דבר המנגנון הזה מייצר דילים שמביאים לכך שהנציגים נבחרים מראש

זאב אלקין: ולכן מציעים שפשוט ראש ממשלה ימנה אותם, כחלק מהמינוי לתפקיד

זאב אלקין:  זה בהחלט פותר את הבעיה

שגית אפיק: זה דיון שבהחלט צריך לקיים בוועדת חוקה בהקשר של החקיקה

טלי גוטליב: אפשר תמיד יו"ר מפלגה שממנה את כל החברים, בלי פריימריס, וקובע מי חברי הכנסת

טלי גוטליב:  יאיר לפיד מונע מכל חברי הכנסת - - -      

אופיר כץ: חברת הכנסת גוטליב, בבקשה

טלי גוטליב: הרי הוא לא יושב בוועדה למינוי

שגית אפיק: זה מוחל ביחס לכל הוועדות, תשובה לחבר הכנסת אחמד טיבי

שגית אפיק:  נכון שאפשר היה אולי לייצר איזושהי הבחנה, אבל גם אני חשבתי שאם כבר מייצרים את הדחייה הזאת, נכון לעשות אותה ביחס לכלל הוועדות לבחירת נושאי משרה שיפוטית ולקבל החלטה מושכלת, אחרי שתדעו לאן מתקדמת החקיקה ומתי הכוונה להחיל אותה

שגית אפיק:       כיוון שנתת לי פה הזדמנות ונכחתי בדיון הזה, אני חייבת לומר שקשה לי מאוד כיועצת משפטית של הבית הזה עם האמירות הקשות שנאמרות ביחס לרשות השופטת ולעומדת בראשה, לנשיאת בית המשפט העליון

שגית אפיק:  כמי שמייצגת אתכם, חברי הכנסת, גם בפני הרשות השופטת

משה סעדה: מה עם סירוב הפקודה?     

טלי גוטליב: וזה בסדר שנשיאת בית המשפט העליון תזהיר מפנינו? זה בסדר שנשיאת העליון תזהיר מפני הרשות המחוקקת? די, תדעו לעשות את זה כשצריך לעשות את זה

טלי גוטליב:  תדעו לומר את הדברים באומץ

טלי גוטליב:  נשיאת בית המשפט העליון חטאה לכל כלל אתיקה, ואת יודעת את זה

אופיר כץ: חברת הכנסת גוטליב

ולדימיר בליאק: בואי באמת לדבר על האתיקה

אופיר כץ: בבקשה, שגית

שגית אפיק: כמי שמייצגת אתכם, גם בפני הרשות השופטת וגם בפני משרדי הממשלה, כדי לשמור על החסינות שלכם, כדי לשמור על חופש הביטוי הרחב שיש לכם, כדי לעזור לכם למלא את התפקיד שלכם ואת החובה שלכם לפקח באופן פרלמנטרי על הגופים השונים, אני חושבת שאין מקום לשיח הזה בבית הזה

שגית אפיק:  אני חושבת שזה שיח שהוא מוגזם ושהיה ראוי להחליף אותו בכיבוד רשויות הדדי

טלי גוטליב: בבקשה, תגידי את זה לנשיאה חיות, נודה לך מאוד

אופיר כץ: תודה

אופיר כץ:  ארבל, רוצה להוסיף משהו?     

ארבל אסטרחן: אפשר רק לומר שמאחר שחברי הכנסת שנבחרו לוועדה בכנסת הקודמת ממשיכים לכהן, ככל שהם נבחרו לכנסת - - -      

זאב אלקין: רק בשופטים, אבל באחרים כמעט ולא נשארו חברי כנסת

זאב אלקין:  אז למה אותם להכניס?     

עמית הלוי: אתה צודק, אחרים זה לא מהותי, אנחנו עושים את זה כאופציה

עמית הלוי:  זה מאפשר, נכון? זה לא אומר שביום האחרון של שבעה החודשים

זאב אלקין: כמעט באף אחת משלוש הוועדות האלה הכנסת לא מיוצגת

ארבל אסטרחן: זה מאפשר עד שבעה חודשים

זאב אלקין: אבל למה לא להחריג את זה?     

אופיר כץ: זה לא מחייב אותך ליום האחרון של שבעה החודשים, אוקיי?      

זאב אלקין: בחייך, אתה מכיר את מדינת ישראל

זאב אלקין:  מה שאפשר לדחות ליום האחרון יידחה ליום האחרון

זאב אלקין:  וגם מה הסיבה לזה?     

אופיר כץ: הסברתי מה הסיבה

זאב אלקין: אתה רוצה להכניס תיקון, אני נגדו, אבל תעשה את זה רק על השופטים

זאב אלקין:  הרי אתה לא נוגע בכל שלוש הוועדות האחרות

משה ארבל: אולי ניגע בהמשך, לך תדע

ארבל אסטרחן: צריך לומר שבוועדה לבחירת שופטים, מאחר שבכנסת הקודמת נבחרו חברת הכנסת אפרת רייטן וחבר הכנסת רוטמן, אז קואליציה ואופוזיציה הפוך, אז יצא שבמקרה הפעם ספציפית לוועדה הזאת יש שני חברים, והם גם קואליציה ואופוזיציה, וגם יש התנאי של אישה שמכהנת בוועדה, שזה גם אחד התנאים לחברות חברי הכנסת, אז באופן תיאורטי הוועדה הזאת יכולה להמשיך לפעול עם נציגות של חברי כנסת

ארבל אסטרחן:  בוועדה לבחירת דיינים היו שני חברים שלא נבחרו לכנסת, אחת הייתה גילה גמליאל אבל היא מונתה לשרה אז היא לא יכולה להיות יותר נציגת הכנסת, וחברת הכנסת שירלי פינטו שלא נבחרה

ארבל אסטרחן:  הוועדה לבחירת קאדים זו הוועדה היחידה שיש בה שלושה נציגים של חברי כנסת, אחד מהם נבחר, שזה מנסור עבאס, אז הוא ממשיך לכהן, השניים האחרים לא

ארבל אסטרחן:  ובוועדה שבוחרת את הקאדים מד'הב גם לא נבחרו החברים

זאב אלקין: אז בשלוש ועדות הכנסת לא מיוצגת

אופיר כץ: תודה

אופיר כץ:  אם כך, אנחנו עוברים להצבעה

זאב אלקין: אין לך תגובה לזה?      

אופיר כץ: אני הסברתי, אתה לא מקבל מטעמי פיליבסטר, אתה שואל את אותה שאלה חמש פעמים

אופיר כץ:  אני עובר להצבעה

אופיר כץ:  מי בעד שינוי התקנון?     

זאב אלקין: התייעצות סיעתית

אופיר כץ: אמרתי שאני עובר להצבעה

זאב אלקין: ברגע שאמרת שאתה עובר להצבעה ביקשנו התייעצות סיעתית

טלי גוטליב: לא, זה היה אחרי שהוא אמר

זאב אלקין: מה זה הדבר הזה?     

טלי גוטליב: אתה פספסת

טלי גוטליב:  לא היית מספיק ערני, מה לעשות? לא היית מספיק ערני

זאב אלקין: בשנייה שאתה אמרת עובר להצבעה ביקשתי התייעצות סיעתית

טלי גוטליב: ממש לא נכון

משה סעדה: אלקין, זה היה אחרי

אופיר כץ: 10 בעד

אופיר כץ:  מי נגד?      

טלי גוטליב: הנה, שואלים אותך מי נגד ואתה לא שם לב

זאב אלקין: הדבר הבסיסי ביותר, התייעצות סיעתית

אופיר כץ: אבל לא אמרתם בזמן

טלי גוטליב: לא אמרתם בזמן

זאב אלקין: אמרתי בזמן

משה סעדה: הייתי פה ולא אמרת, אלקין

משה סעדה:  אמרת אחרי

אופיר כץ: אני לא ממהר, אין לי בעיה, אבל אתה אמרת אחרי

אופיר כץ:  פעמיים אמרתי שעוברים להצבעה ולא אמרת

מתן כהנא: תבדקו את השידור

מתן כהנא:  הוא ביקש את זה בזמן

מתן כהנא:  הוא שאל שאלה, והוא ציפה שתענה לו

אופיר כץ: הוא אמר את זה אחרי

אופיר כץ:  מי נגד? מי נמנע?     

אופיר כץ: אושר     

אופיר כץ: אם כך, ההצבעה עברה

אופיר כץ:  שינוי התקנון עבר ברוב של 10 בעד, בלי נמנעים ובלי מתנגדים

זאב אלקין: רביזיה

אחמד טיבי: אנחנו לא הצבענו כמחאה

זאב אלקין: אנחנו לא הצבענו כמחאה כי לא אפשרת כדרך תקינה את ההתייעצות הסיעתית

זאב אלקין:  אתם לא רק שמשנים תקנון תוך כדי, אלא אתם - - -      

אופיר כץ: אנחנו נצביע על הרביזיה מחר בבוקר, כי הבטחתי לחברת הכנסת אפרת רייטן שרצתה להשתתף שהיא תוכל לנמק אותה

אופיר כץ:  אז נעשה את זה מחר בבוקר

אופיר כץ:  אם כך, הישיבה נעולה

אופיר כץ:  תודה רבה